jkorsvik/nowiki_second_scrape_merged huggingface dataset:
Pseudaphaenops

Pseudaphaenops  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 


== Utseende ==
Små, avlange, blanke, brunrøde løpebiller. De mangler fasettøyne og er blinde. Hodet er ovalt, litt lengre enn bredt, kjevene slanke og framstrakte, litt kortere enn resten av hodet. Antennene er tynne og nesten like lange som kroppen. Pronotum er hjerteformet, omtrent så langt som bredt. Dekkvingene er ovale med fine punkstriper, mye bredere enn forkroppen. Beina er lange og tynne.


== Levevis ==
Artene lever i huler.


== Utbredelse ==
Slekten er bare kjent fra Ukraina.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie skyggeløpere Trechinae Bonelli, 1810
stammen Trechini Bonelli, 1810
delgruppe Trechina Bonelli, 1810
Slekten Pseudaphaenops Winkler, 1912
Pseudaphaenops jacobsoni Pliginskiy, 1912
Pseudaphaenops tauricus Winkler, 1912


== Referanser ==


== Eksterne lenker ==
Bilder av Pseudaphaenops jacobsoni
(en) Pseudaphaenops i Global Biodiversity Information Facility 
(en) Pseudaphaenops hos Fauna Europaea 
Pseudaphaenops – detaljert informasjon på Wikispecies
Anthony Obiagboso Enukeme

Anthony Obiagboso Enukeme, eller Chief Enukeme, (født 21. januar 1944 i Anambra i Nigeria, død 9. juni 2020) var en nigeriansk forretningsmann. Han var grunnlegger av og sjef for handelskompaniet Tonimas Nigeria Limited. Han var også aktiv i det politiske parti All Progressives Grand Alliance (APGA). Han tilhørte det sørøst-nigerianske igbofolket.
Han var mottaker av den pavelige Sankt Gregor den stores orden, og medlem av Knights of St. John International (KSJI).


== Liv og virke ==


=== Bakgrunn ===
Anthony Obiagboso Enukeme hadde én søster. Da han hadde fullført barneskolen, fulgte han et lærlingeopplegg (Igbo Apprentice Scheme training) og var i femten år pumpebetjent ved en bensinstasjon i Oturkpo i Benue og på i Abia. I 1975 tok han fatt på utdannelse igjen, og fikk tatt både ungdomsskolepensum og videreførende utdannelse i Public Administration med eksamen i 1985. Da tok han mastergrad i internasjonale relasjoner og diplomati ved  Det statlige universitetet i Uturu i Abia. Han fikk så æresdoktorat i Business Administration fra Chukwuemeka Odumegwu Ojukwu-universitetet.


=== Forretningsvirksomhet ===
Chief Enukeme, som han ble kalt, grunnla Tonimas Nigeria Limited i 1981/1982, for markedsføring og distribusjon av raffinerte petroleumsprodukter, produksjon av takdekke og andre materialer av aluminium. Senere begynte han med hotelldrift, plastprodukter, oljedepoter, frakt og shipping.Han utførte også filantropisk virksomhet, og finansierte og bygde katolske kirker, blant annet en luftkondisjonert katolsk kirke med prestegård og foreningslokaler på hjemstedet, og skjenket det til det lokale katolske bispedømme, Awka bispedømme.


=== Død ===
Han døde 9. juni 2020 av sykdom forverret av koronaviruspandemien i Nigeria.


== Æresbevisninger og titler ==
Medlem av National Board of Trustees of All Progressives Grand Alliance
President , Knights of Saint John of God
Storpresident av Owerri Grand Commandery
Medlem av Sankt Gregor den stores orden
Nestleder av Awka katolske dioceseråd
President av Anambras råd av tradisjonelle ministerpresidenter (Ndi Onowu)
Tidligere president av Aba handelskammer (ACCIMA)
President av smøremiddelprodusentenes forening i Nigeria (LUPAN)
Merit Award on Business Excellence by the National Affairs Society of Nigeria
Merit Award on Business Productivity by the Institute of Corporate Chairmen of Nigeria
Golden Award from Saint Peter’s Christian Fathers Association, Christ the King Church Cathedral Parish, Aba
Community Service Award by the Rotary Club International
Eminent Patriotic Merit Award by Pan-African and Philanthropic Organization
Distinguished Persons and Community Service Award by the Anambra Broadcasting Service (ABS), Awka
Community honors of Aku-Uvom
Community honors of Onowu Neni
Community honors of Enyi Abia title by the Abia State Government
Community honors of Ogbata Onuo Akwaeze
Community honors of Anya-Anaocha from the traditional rulers' council of Anaocha local government area


== Referanser ==


== Eksterne lenker ==
Tonimasgroup
Schuelea

Schuelea  er en slekt av biller i familiegruppen løpebiller.


== Utseende ==
Middelsstore (ca. 15 millimeter), avlange og nokså kraftige, blankt svarte løpebiller. Hodet er stort og bredt, rundet med små fasettøyne, middelsstore kjever og antenner som er omtrent så lange som hode + pronotum. Pronotum er trapes- til hjerteformet med avsatte sidekanter. Dekkvingene er jevnbrede med fine punkstriper. Beina er middels lange og nokså kraftige.


== Utbredelse og økologi ==
Slekten er utbredt på Ny-Guinea.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
underfamilie Anthiinae Bonelli, 1813
stammen Physocrotaphini - 42 arter
slekt Schuelea Baehr, 2004
Schuelea arfakensis (Baehr, 1987)
Schuelea drumonti Baehr, 2004
Schuelea monstrosa Baehr, 2004


== Eksterne lenker ==
(en) Schuelea i Encyclopedia of Life 
(en) Schuelea i Global Biodiversity Information Facility 
Schuelea – detaljert informasjon på Wikispecies
Eyvind Jørgensen Schumacher

Eyvind Jørgensen Schumacher (født 1983) er en norsk lokalpolitiker (Ap) og ordfører i Ullensaker kommune fra 2019.


== Referanser ==
Gerardo Vera Perales

Gerardo Vera Perales (født  10. mars 1947 i Miraflores de la Sierra i Madridregionen i Spania, død 20. september 2020 samme sted) var en spansk kostymedesigner, scenedesigner, skuespiller, og film- og teaterregissør.


== Liv og virke ==


=== Bakgrunn ===
Gerardo Vera tok høyere utdannelse i engelsk (Universidad Complutense de Madrid), litteratur og teater i Madrid og i Exeter, og en spesialutdannelse som scene- og kostymedesigner ved Central School of Arts i London.


=== Karriere ===
Han begynte sin karriere som skuespiller ved teaterkompaniet Tábano i Madrid.
Vera var først og fremst fremgangsrik som teaterregissør, og fikk den spanske nasjonale teaterpris i 1988 for sine fortjenester for utvikling av teater og opera. Særlig betydningsfulle var hans impulser til å la skuespillernes kropper fungere som elementer for utformingen av scenebildet. Fra 2004 til 2011 var Vera direktør for det spanske Centro Dramático Nacional.I 1990 laget Vera fom regissør sin første fjernsynsfilm, La otra historia de Rosendo Juárez, med Antonio Banderas. hans største suksess som regissør var med filmen Segunda piel (1999) med Javier Bardem.
Vera var to ganger Goya Award for beste draktdesign (El amor brujo, 1986) og beste scenebilde (La niña de tus ojos, 1998).
Gerardo Vera Peral døde i en alder av 73 år som offer for Covid-19.


== Utmerkelser ==
1988: Spanias nasjonale teaterpris
1986: Goya Award Beste drakt
1998: Goya Award Beste scenebilde
2002: Glitter Award Beste feature


== Regiarbeider ==
Film1990: La otra historia de Rosendo Juárez (fjernsyn)
1991: Cuentos de Borges I
1992: Una mujer bajo la lluvia
1996: La Celestina
1998: II edición de los „Premios de la música“ (fjernsyn)
1999: Tatuaje (fjernsyn)
1999: Segunda piel
2002: DeseoTeater1990: Don Perlimplín
1992: Azabache
1996: Testamento
1996: La Noche XII
1997: Salomé
2003: Por amor al arte
2003: Divinas Palabras
2004: Celestina
2004: Macbeth (Oper)
2006: El Enimigo del Pueblo
2007: Rey Lear


== Litteratur ==
Jorge Gorostiza, Jorge Gorostiza López: Gerardo Vera. Reinventar la realidad. Sociedad General de Autores y Editores, Madrid 2005, ISBN 84-8048-645-7.
Chris Periam: Heterosexualiy in „Segunda Piel“ (Gerardo Vera, 2000) and „Sobreviveré“ (Alfonso Alabacete and David Menkes, 1999). In: Steven Marsh, Parvati Nair: Gender and Spanish cinema. Strong women, or the same old story?. Berg Publishers, Oxford 2004, ISBN 1-85973-791-9, S. 151–164


== Referanser ==


== Eksterne lenker ==
(en) Gerardo Vera på Internet Movie Database 
(fr) Gerardo Vera på Allociné 
(en) Gerardo Vera på AllMovie 
(en) Gerardo Vera hos The Movie Database 
Gerardo Vera om sitt teaterarbeid (spansk)
Helluobrochus

Helluobrochus  er en slekt av biller i familiegruppen løpebiller.


== Utseende ==
Middelsstore (ca. 15-20 millimeter), avlange, noe flate, mørke løpebiller. Oversiden er spredt kledt med fine hår. Hodet har store, rundet utstående fasettøyne, moderat forstørrede kjever. Antennene er noe kraftige og litt lengre enn hode + pronotum. Pronotum er litt bredere enn hodet, avrundet med markerte bakhjørner. Dekkvingene er mye bredere enn pronotum, omtrent jevnbrede, med kraftige punktrader.


== Levevis ==
Disse artene kan finnes i maurtuer.


== Utbredelse ==
Artene er utbredt i Sør-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
underfamilie Anthiinae Bonelli, 1813
stammen Helluonini
delgruppe Omphrina Jedlicka, 1941 
slekt Helluobrochus Reichardt, 1974
Helluobrochus anthracinus (Klug, 1834)
Helluobrochus ares Reichardt, 1974
Helluobrochus argus Reichardt, 1974
Helluobrochus bacchus (Reichardt, 1972)
Helluobrochus bechynei Reichardt, 1974
Helluobrochus birai Reichardt, 1974
Helluobrochus brasiliensis (Dejean, 1825)
Helluobrochus brevicollis (Dejean, 1831)
Helluobrochus bucki Reichardt, 1974
Helluobrochus capixaba Reichardt, 1974
Helluobrochus collaris (Chaudoir, 1877)
Helluobrochus cribratus (Reiche, 1843)
Helluobrochus cribricollis (Chaudoir, 1872)
Helluobrochus darlingtoni Reichardt, 1974
Helluobrochus horqueta Reichardt, 1974
Helluobrochus inconspicuus (Chaudoir, 1848)
Helluobrochus lacordairei (Dejean, 1831)
Helluobrochus linearis (Bates, 1871)
Helluobrochus luctuosus (Chaudoir, 1872)
Helluobrochus negrei Reichardt, 1974
Helluobrochus oculatus Reichardt, 1974
Helluobrochus oopselaphus Reichardt, 1974
Helluobrochus petrus Reichardt, 1974
Helluobrochus pilipalpis Reichardt, 1974
Helluobrochus sanguinolentus (Klug, 1834)
Helluobrochus subrostratus (Bates, 1871)


== Eksterne lenker ==
Bilde av Helluobrochus sp.
(en) Helluobrochus i Global Biodiversity Information Facility 
Helluobrochus – detaljert informasjon på Wikispecies
Xudeidi

Ahmed Ismail Hussein Hudeidi (somalisk: Axmed Ismaaciil Xudeydi; født 15. april 1928 i Berbera i Britisk Somaliland, død 7. april 2020 i London), kjent som Hudeidi eller Xudeydi, var en somalisk musiker som spilte  oud og komponerte og skrev sanger.


== Lib og virke ==
Xudeidi ble født i Berbera i 1928 men fikk sin oppvekst i Aden-protektoratet (Jemen), der faren var politisersjant. Xudeidi var alltid fascinert av musikk, og ble betatt av strengeinstrumentet oud da faren tok ham med på et selskap i Aden der en arabisk mann spilte på det. Han lærte seg å spille på det fra Abdullahi Qarshe, som rådet Xudeydis far til å kjøpe et instrument og plekter til sin sønn, såvel som bøker og skrivesaker til den skolegang han burde få.I 1950- og 1960-årene bodde Xudeidi i Jemen, Somaliland og Djibouti. Han spilte oud og havnet i konflikter med rivaliserende musikanter og for å synge politiske opprørssanger. I 1973 flyttet han til Storbritannia, og opptrådte der i private sammenhenger som familieselskaper og bryllupsfester, og underviste andre i å spille oud.
Han trakk seg tilbake etter en siste konsert ved Kayd Somali Arts and Culture i februar 2020. Han hadde da forlengst fått tilnavnet «The King of Oud».


== Død ==
Xudeidi døde 7. april 2020 i London av covid-19, åtte dager før han ville ha fylt 92 år.


== Referanser ==


== Eksterne lenker ==
(en) Xudeidi på MusicBrainz
Orthoglymma

Orthoglymma er en slekt av løpebiller som særlig finnes i sandete områder, der de lever som predatore i utgravde ganger.


== Utseende ==
En middelsstor (12-13 millimeter), avlang, blankt brunsvart løpebille med rødlige bein. Antennene er korte og perlekjede-formede. Hodet er kort og bredt med nokså lange mandibler, dype furer langs sidene. Pronotum er rundet, lengre enn bredt, med en dyp midfure, ved roten grovt punktert. Dekkvingene er avlange, rundede, med kraftige punktrader. Beina er nokså korte, frambeina kraftige.


== Levevis ==
Arten lever i sørbøk (Nothofagus)-skog der den kan finnes under steiner og trestammer. Den er trolig nattaktiv.


== Utbredelse ==
Slekten er endemisk for New Zealand.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga
Overfamilien løpebiller og vannkalver, Caraboidea
Familien løpebiller, Carabidae Latreille, 1802
Underfamilien sandgravere, Broscinae, [=Broscini]
delgruppe Nothobroscina Roig-Junient, 2000
slekten Orthoglymma Liebherr, Marris, Emberson, Syrett & Roig-Juñent, 2011
Orthoglymma wangapeka Liebherr, Marris, Emberson, Syrett & Roig-Juñent, 2011


== Litteratur ==


== Eksterne lenker ==
Bilder av typeeksemplar [1]
(en) Orthoglymma i Global Biodiversity Information Facility 
Orthoglymma – detaljert informasjon på Wikispecies
Sakprosafestivalen i Trondheim

Sakprosafestivalen i Trondheim arrangeres årlig. Festivalen planlegges, organiseres og gjennomføres av Litteraturhuset i Trondheim, på oppdrag fra Norsk faglitterær forfatter- og oversetterforening (NFFO).
Festivalen ble arrangert første gang i 2016, etter initiativ fra blant andre Berit Rusten, og var da en av fire norske sakprosafestivaler som ble arrangert av NFFO i samarbeid med lokale litteraturhus og andre organisasjoner. De andre tre festivalene var «Verden i Bergen», «Stavanger sakprosafestival» og «Norsk sakprosafestival» i Oslo.
I 2017 og 2018 het festivalen «Fakta F, Sakprosafestivalen i Trondheim», men navnetillegget ble fjernet igjen fra og med 2019.
Annethvert år deles NTNUs litteraturpris ut under festivalen. Første gang prisen gikk til et sakprosaverk var i 2018. Prisen gikk da til  Maria Berg Reinertsen, for et verk om moderne økonomisk historie: Reisen til Bretton Woods.


== Referanser ==


== Eksterne lenker ==
«Sakprosafestivalen i Trondheim». Norsk faglitterær forfatter- og oversetterforening. Besøkt 14. oktober 2020.
Batoscelis

Batoscelis er en slekt av billene i delgruppen (underfamilien) markløpere (Harpalinae) i familiegruppen løpebiller.


== Utseende ==
Små (ca. 5 millimeter), avlange, sylindriske, gjerne rødlige løpebiller. Hodet er kort og bredt med rundet utstående fasettøyne, antennene forholdsvis korte. Pronotum er avrundet firkantet, spredt og grovt punktert. Dekkvingene er jevnbrede med fine punktstriper.


== Utbredelse ==
Slekten er utbredt i Afrika.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Harpalini Bonelli, 1810
slekten Batoscelis Dejean, 1836
Batoscelis clivinoides (Alluaud, 1897) 
Batoscelis discipennis (Dejean, 1831) 
Batoscelis gerardi (Burgeon, 1935) 
Batoscelis hellmichi (Jedlicka, 1965) 
Batoscelis leontovitchi Basilewsky, 1951 
Batoscelis luctuosa (Peringuey, 1896) 
Batoscelis luticola (Alluaud, 1897) 
Batoscelis nigra (Basilewsky, 1946) 
Batoscelis oblongus (Dejean, 1831) 
Batoscelis perrieri Jeannel, 1948 
Batoscelis porosus (Putzeys, 1863) 
Batoscelis promontorii (Peringuey, 1896)


== Referanser ==


== Eksterne lenker ==
(en) Batoscelis i Encyclopedia of Life 
(en) Batoscelis i Global Biodiversity Information Facility 
(en) Kategori:Batoscelis – bilder, video eller lyd på Wikimedia Commons 
Batoscelis – detaljert informasjon på Wikispecies
Liste over Saskatchewans statsministre

Saskatchewans statsminister (engelsk: Premier of Saskatchewan) er denne canadiske provinsens førsteminister.


== Liste ==
      Saskatchewan Liberal Party
      Conservative Party of Saskatchewan → Progressive Conservative Party of Saskatchewan
      Co-operative Commonwealth Federation
      Saskatchewan New Democratic Party
      Saskatchewan Party


== Referanser ==
Gjelvangveita

Gjelvangveita (2, 7, 8, 9) er en 127 meter lang veit som ligger i Midtbyen i Trondheim. Den strekker seg nordover fra Olav Tryggvasons gate til Fjordgata. Den krysser Carl Johans gate, og Storchveita er en sidegate til Gjelvangveita.


== Historie ==
I likhet med de nærliggende Credoveita og Gaubekveita var Gjelvangveita regnet for å være en av de gamle gateløpene fra Nedre allmenning og ned mot fjorden. Dens nåværende gateløp stammer fra middelalderen og har ikke blitt berørt gjennom reguleringer etter bybranner. Nederste del av veita ble tidligere kalt Grågårdsveita, trolig etter familien Graahe som bodde i Grågården som lå nederst i veita i det som blir dagens Fjordgata 21.
Navnet Gjelvangveita brukes fra cirka 1770. Navneopphavet er ikke avklart, men flere mulige forklaringer er lansert. Én forklaring er at navnet har å gjøre med et større hus nede ved stranden, «Gildeskålen», der borgerne i byen kunne holde bryllup og gjestebud. Teorien er at «Gildeskålen» er det samme som gildet Myklegilde, som ble grunnlagt av Olav Kyrre, og denne skal ha hatt en kirke med kirkegård tilknyttet seg. Fordi man har funnet en gammel kirkegård ved Gjelvangveita er teorien da at dette var denne kirken. En annen teori er at navnet kommer fra to gårder som fra ca. 1650 gikk under navnet Gjelvangen, der dagens Carl Johans gate 3 og 5 ligger.


== Bygninger og annet langs Gjelvangveita ==
1: Tidligere B. Sørensens smedverksted
5: Tidligere Aas Privathotell
7: Tidligere Trondhjems Privathotell


== Bildegalleri ==

		
		


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 204. ISBN 978-82-573-1762-1. 
Christiansen, Per (2004). I Veita. Trondheim: Tapir Akademiske Forlag. s. 115. ISBN 82-519-1966-5. 
Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.
Ultima GTR

Ultima GTR er en sportsbil produsert av Ultima Sport Ltd i Hinckley, Leicestershire, England. Bilen ble produsert fra 1999 til 2016, enten som fabrikkmontert eller som byggesettbil. I 2015 ble den gradvis erstattet med etterfølgeren Ultima Evolution.
Bilen er bygd opp med midtmontert motor, bakhjulsdrift, chassis av stålrør og karosseri av glassfiber-armert plast. Det ble også produsert en kabrioletutgave kalt Ultima Can-Am. Fabrikkmonterte biler ble levert med Chevrolet small block V8-motor og transaksling (kombinert girkasse, differensial og bakaksling) fra enten Porsche eller Getrag. Disse var også anbefalt for selvbygg.


== Ytelse ==

Ultima navnga de ulike GTR-variantene etter hvor mange bremsede hestekrefter (bhk) de hadde. For eksempel:

Ultima GTR 640 med 477 kW effekt (640 bhk; 649 hk)
Ultima GTR 660
Ultima GTR 730
Ultima GTR 740 med 537 kW effekt (720 bhk; 730 hk), 855 Nm dreiemoment og vekt på 990 kg.Ultima GTR satte følgende rekorder for gatebiler med godkjent dekk og eksos:
Raskest akselerasjon 0-100 km/t: 2.6 sekunder
Raskest akselerasjon 0-160 km/t: 5.3 sekunder
Raskeste bremsing fra 160 km/t til full stans: 3.6 sekunder
Best sideveis grep: 1.176 g i en sirkel på 60 m i radius.
Raskeste 400 m (engelsk kvartmil) for gatebil: 9.9 sekunder (toppfart 230 km/t)Effekt-til-masse-forholdet på GTR 740 er 542 kW per 1000 kg, som er høyere enn Bugatti Veyron, Enzo Ferrari, Ascari A10, Koenigsegg CCX og CCGT, men mindre enn Koenigsegg CCXR og Caparo T1.


== Se også ==
Liste over racerbaner i Norge
Radical Sportscars
Shortcar


== Referanser ==
Bernaldina José Pedro

Bernaldina José Pedro, opprinnelig  Koko Meriná Eremunkon, (født 25. mars 1945 i Guyana, død 24. juni 2020 i Boa Vista i Roraima i Brasil), mest kjent som «bestemor Bernaldina» (portugisisk: Vovó Bernaldina), var en brasiliansk aktivist, stammeleder og sjaman. Hun tilhørte indianerstammen macushi og var en kjenner av dens skikker. Hun var også kjent for sin støtte til pave Frans.


== Biografi ==
Hun tilhørte macushifolket, som i traktene der statene Guyana, Brasil og Venezuela møtes.
Hun giftet seg inn i en machusifamilie som holdt til i det nordlige Brasil i delstaten Roraima, og etter en del år ble hun leder for stammegruppen der. Hun ble kjent for en forkjemper fotr de innfødte folkenes rettigheter og for innrettelen av et landreservat for macushifolket. I tillegg ble hun kjent som en med inngående kunnskap om den tradisjonelle medisin, musikken, håndarbeidet og kulturen i indianerstammen. Hun var sterk tilhenger av pave Frans, og møtte ham i Roma i 2018.Under koronaviruspandemien organiserte hun sin landsbys tiltak mot sykdommen. Så ble hun selv smittet, og døde av komplikasjonene den 24. juni 2020.


== Referanser ==
Ultima Evolution

Ultima Evolution er en sportsbil fra britiske Ultima Sports som ble introdusert i 2015 som etterfølgeren til Ultima GTR. Evolution selges enten fabrikkmontert eller som byggesettbil, og kan fås som kupé eller kabriolet. Toppmodellen skal fabrikkny koste over en million før norske avgifter.


== Spesifikasjoner ==
Bilen har bakhjulstrekk og midtmontert motor. Det finnes 3 motoroppsett, alle basert på General Motors sin LS V8 (en videreutvikling av Chevrolet small-block):
6.2 L LS3 V8: 358 kW
7.0 L LS7 V8: 522 kW
6.8 L kompressormatet LS V8: 761 kW og 1247 NmGirkassen er 6-trinns manuell produsert av Porsche, og er montert i bilens lengderetning. Bilen har dobbel lenkearmsfjæring på for- og bakakslingene med coilover som gjør det mulig å justere oppsett av demper/fjæring og bakkeklaring.
Understellet består av en ramme av stålrør og deler av 5251-aluminium, og har innebygd veltebur for stivhet og sikkerhet. Karosseriet er laget av  glassfiberarmert plast.Bilen leveres med 457 mm (18-toms) alufelger som standard, men kan også fås med 483 mm (19 toms) felger. Dekkodene er 245/35 foran og 335/30 bak. Bremseskivene foran og bak har 323 mm diameter.


== Ytelse ==
Tabellen nedenfor viser ytelser oppgitt av Ultima.


== Referanser ==
Norges Bordtennisforbund

Norges Bordtennisforbund (NBTF) er det norske forbundet for bordtennis. NBTF er medlem i Norges idrettsforbund og olympiske og paralympiske komité og International Table Tennis Federation.
Norgesmesterskapet i bordtennis har blitt arrangert av Norges Bordtennisforbund hvert år siden 1946.


== Referanser ==
Escape (tast)

Escape (Esc) er en tast på moderne tastaturer, som er et særtilfelle av metategn. Innenfor informatikk og telekommunikasjon påkaller denne tasten en alternativ tolkning av de etterfølgende tegn i tegnsekvensen. Bedømmelsen om noe er et Escape-tegn eller ikke, avhenger av situasjonen eller sammenhengen.


== Eksterne lenker ==
Escape-tegn på 9 språk Arkivert 16. juli 2009 hos Wayback Machine.
That Powerful ESCAPE Character -- Key and Sequences – Bob Bemer
Tabulator

Tab (forkortelse for tabulatortast eller tabularnøkkel) på et tastatur er en tast som brukes til å flytte markøren til neste tab-stop.
Ordet tabulator kommer fra det latinske tabula som betyr tavle. 


== Referanser ==